Kroatia i Eurovision Song Contest

**Kroatia debuterte i Eurovision Song Contest** i 1993 og har deltatt 28 ganger. Landet deltok tidligere i Eurovision Song Contest som en del av Jugoslavia og som selvstendig nasjon fra 1993. Kroatia har aldri vunnet konkurransen, men har en andreplass som beste plassering. Etter innføringen av semifinaler i 2004 har Kroatia kvalifisert seg til finalen på 9 av 20 forsøk, sist i 2024.

## Historikk
Frem til begynnelsen av 1990-årene var Kroatia en del av Jugoslavia, som hadde deltatt i Eurovision Song Contest siden 1961. I 1991 og 1992 erklærte Slovenia, Kroatia, Nord-Makedonia og Bosnia-Hercegovina uavhengighet fra Jugoslavia.   

I 1993 meldte Kroatia seg på Eurovision Song Contest sammen med seks andre land fra den tidligere østblokken. For å holde deltakertallet nede, krevde Den europeiske kringkastingsunion at de syv nye landene måtte gjennom en egen forhåndskvalifisering, kalt *[[Kvalifikacija za Millstreet]]* (Kvalifisering til Millstreet). De tre beste i kvalifiseringen ville få en plass i Eurovision Song Contest. Kroatia ble nummer tre i kvalifiseringen og sikret seg dermed en plass i finalen i 1993. Landets første bidrag var med gruppen Put og sangen «Don't Ever Cry».

Det er landets allmennkringkaster HRT som sender konkurransen i Kroatia, og har ansvaret for å velge landets artist og sang. Utover i 1990-årene og inn i tiåret etter fikk Kroatia en rekke gode plasseringer. I Oslo i 1996 ble Kroatia nummer fire, en femteplass fulgte i Birmingham to år senere, og en ny fjerdeplass kom i Jerusalem i 1999. Etter 2001 har imidlertid landet aldri kommet på topp ti, og landet kvalifiserte seg ikke til finalen i 2007. I 2009 nådde Kroatia finalen med nød og neppe, etter at juryene sikret den en finaleplass, selv om Kroatia bare ble nummer 13 i telefonavstemningen i semifinalen.

I årene 2010–2013 nådde ikke Kroatia finalen én eneste gang, og landet sto over konkurransen i 2014 og 2015. Årsaken var trang økonomi som følge av finanskrisen samt landets dårlige plasseringer. I 2016 vendte Kroatia imidlertid tilbake i Eurovision Song Contest og kvalifiserte seg til finalen for første gang på syv år. Det var også første gang Kroatia ikke sang på kroatisk, for «Lighthouse» ble fremført bare på engelsk. Også i 2017 nådde Kroatia finalen og fikk sin beste plassering siden 2006. Siden fulgte en svak periode, der Kroatia ble slått ut i semifinalen hvert år i perioden 2018–2022. I 2023 nådde landet sin første finale på seks år. 

i 2024 sendte de Baby Lasagna med sangen «Rim Tim Tagi Dim», sangen var en stor favoritt hos folket. Baby Lasanga var ikke den de egentlig skulle sende, men deltakeren som de skulle sende trakk seg og det ble derfor Baby Lasagna med «Rim Tim Tagi Dim». Kroatia kom på andre plass, 44 poeng bak Sveits som vant i 2024.  

## Deltakere
Under er en liste over Kroatias deltakere, plasseringer og poeng i konkurransen siden debuten. 

I 2009 kom Kroatia på trettendeplass i sin semifinale, men avanserte likevel til finalen. Bakgrunnen var at tv-seerne stemte frem ni bidrag til finalen, mens juryene valgte det tiende. Det kroatiske bidraget var juryens valg og sikret seg dermed en finaleplass.

## Stemmehistorikk
Oversikt over Kroatias poenggivning siden debuten i 1993, hentet fra nettstedet ESC Database. Poengene omfatter kun finaler, ikke semifinaler. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Tabellene over omfatter bare poeng fra finaler. Poeng som Kroatia har gitt og fått i semifinaler, er ikke inkludert.

## Eurovision Song Contest i Kroatia
Kroatia vant konkurransen som en del av Jugoslavia i 1989. Siden vinnersangen «Rock Me» med gruppen Riva var kroatisk, ble finalen i 1990 arrangert i Zagreb i daværende Jugoslavia.

## Galleri

Fil:ESC 2007 Croatia - Dragonfly & Dado Topic - Vjerujem u ljubav.jpg|Dragonfly og Dado Topić i Helsingfors i 2007
Fil:Croatia in the Eurovision Song Contest 2008.jpg|Kraljevi ulice og 75 Cents i Beograd i 2008
Fil:Feminnem - Lako je sve (2nd Semi-final).jpg|Feminnem i Oslo i 2010
Fil:Нина Бадрич.JPG|Nina Badrić i Baku i 2012
Fil:ESC2013 - Croatia 06.jpg|Klapa s Mora i Malmö i 2013
Fil:ESC2016 - Croatia 09.jpg|Nina Kraljić i Stockholm i 2016
Fil:Eurovision Song Contest 2017, Semi Final 2 Rehearsals. Photo 233.jpg|Jacques Houdek i Kyiv i 2017
Fil:ESC2018 - Croatia 01.jpg|Franka Batelić i Lisboa i 2018
Fil:ESC2019-Croatia.jpg|Roko Blažević i Tel Aviv i 2019.
Fil:Eurovision 2022 - Semi-final 1 - Croatia - Mia Dimšić.jpg|Mia Dimšić i Torino i 2022.
Fil:Eurovision 2023 - Jury Final - Croatia - Let 3 (03).jpg|Let 3 i Liverpool i 2023.
Fil:Baby Lasagna Eurovision Song Contets 2024 Final Malmö dress rehearsal semi 1 13.jpg|Baby Lasagna i Malmö i 2024


## Kommentatorer og poengopplesere

## Se også
* Kroatia i Junior Eurovision Song Contest
* Jugoslavia i Eurovision Song Contest

## Referanser


## Eksterne lenker
* Offisiell nettside for Eurovision Song Contest
* Kroatia Eurovision Song Contest